Dôvodová správa
k privatizácii príspevkovej organizácie  
Ústav vzdelávania a služieb, Bárdošova 33, 833 12 Bratislava 

Dôvodom predloženia tohto materiálu na rokovanie vlády Slovenskej republiky je návrh na vydanie rozhodnutia o privatizácii príspevkovej organizácie Ústav vzdelávania a služieb, Bárdošova 33, 833 12 Bratislava priamym predajom pre nadobúdateľa:
Ústav vzdelávania  a služieb, s.r.o., Bárdošova 33, 833 12 Bratislava.

l. Vymedzenie privatizovaného majetku

Ústav vzdelávania a služieb, príspevková organizácia so sídlom Bárdošova 33, 833 12 Bratislava, IČO: 214 990 bola založená rozhodnutím Ministerstva výstavby a regionálneho rozvoja SR dňa 16.03.1970. Zriaďovacia listina príspevkovej organizácie Ústav vzdelávania a služieb, Bratislava číslo  341/M-1999 bola vydaná rozhodnutím ministra výstavby a regionálneho rozvoja SR  dňa 25. februára 1999. 
Príspevková organizácia – Ústav vzdelávania a služieb, Bratislava bola zaradená do privatizácie uznesením vlády SR č. 851 zo dňa 25. 10. 2000 a č. 87 zo dňa 31. 1. 2001.
Podľa §10 ods.7 zákona č. 92/1991 Zb. v znení neskorších predpisov informácia o predložení základného privatizačného projektu bola zverejnená v dennej tlači distribuovanej celoštátne dňa 18. 10. 2001.
Príspevková organizácia – Ústav vzdelávania a služieb, Bratislava sa nachádza v katastrálnom území mesta Bratislava. 
Do privatizácie podľa tohto projektu vstupuje celý subjekt.
Základným poslaním príspevkovej organizácie je zabezpečovať vzdelávanie dospelých formou zvyšovania kvalifikácie a rekvalifikácie v oblasti hospodárstva ( výstavba a verejné práce, stavebníctvo, architektúra, rozvoj územia, životné prostredie, finančníctvo, účtovníctvo a pod. ) a v oblasti správy  ( samospráva miest a obcí, štátna správa ). 	
Základným predmetom činnosti je celoživotné vzdelávanie, metodické riadenie učňovského školstva, budovanie a správa špecializovanej knižnice, krátkodobé a dlhodobé kurzy a stáže, rozvoj jednotného stavebného informačného systému, úlohy rozvoja vedy a techniky, edičná a propagačná činnosť, organizácia výstav stavebného zamerania, ubytovacie a stravovacie služby a doplnkové služby s celoslovenskou pôsobnosťou.   	

Základný privatizačný projekt príspevkovej organizácie Ústav vzdelávania a služieb, Bratislava je vypracovaný na 1 samostatne privatizovanú výstupnú jednotku s metódou privatizácie priamy predaj. ZPP bol predložený na MSPNM SR dňa 30. 4. 2001.

Vymedzenie privatizovaného majetku vstupujúceho do privatizácie
Ekonomická charakteristika vstupného subjektu k  31. 12. 2000:
Počet pracovníkov (prep. stav)
z toho: THP pracovníci
Výkony a mimoriadne výnosy (tis. Sk)
Náklady (tis. Sk)
Zisk (tis. Sk)
Miera odpísania HIM (%)	67
44
38 505
36 764
1 741
45,96	

- 2 -

Údaje o rozsahu a štruktúre majetku podľa účtovníctva k 31. 12. 2000 v tis. Sk:
Aktíva spolu      
    v tom: stále aktíva
               z toho - pozemky  
                          - budovy a stavby   
                          - stroje a zariadenia
- ost. hm. inv. majetok
- nehm. inv. majetok
               obežné aktíva         
               ostatné aktíva 
               ostatné aktíva nezachytené v súvahe
Záväzky privatizované spolu
    v tom: cudzie zdroje
               z toho – rezervy
                           - záväzky 
                           - bankové úvery a výpomoci
                           - ostatné pasíva – prechodné účty pasív 
Čistý majetok, ktorý prechádza na FNM SR	54 098
42 638
10 006
24 180
7 434
666
352
11 321
139
0
2 057
2 057
       0
1 933
      0
124
52 041	
Hodnota pozemkov je ocenená v zmysle vyhlášky MF SR č. 465/91 Zb. v znení neskorších predpisov. Ústav vzdelávania a služieb, Bratislava má celkom 6 671 m2 zastavanej plochy.

2. Návrhy privatizačných projektov a podnetov

Do privatizácie podľa základného privatizačného projektu a predkladaného materiálu vstupuje celý subjekt s účtovnou hodnotou 52 041 tis. Sk, so spôsobom privatizácie priamy predaj záujemcovi vybranému vo výberovom konaní.

Ministerstvo výstavby a regionálneho rozvoja SR vo svojom stanovisku zo dňa 27.03.2001, č. 742/M-2001 odporúča metódu privatizácie priamy predaj celého majetku Ústavu vzdelávania a služieb, Bratislava subjektu Servis stavebným podnikateľom, s.r.o., Banská Bystrica, ktorý založil Zväz stavebných podnikateľov Slovenska. Vzhľadom k tomu, že v priebehu prípravy procesu privatizácie MSPNM SR obdržalo ďalších 8 podnetov na privatizáciu ÚVS, odborná komisia dňa 17.12.2001 prijala odporúčanie, aby aj v tomto prípade v zmysle zákona sa privatizácia realizovala výberovým konaním spomedzi všetkých záujemcov, ktorí mali ponuku do 31.12.2001.
Dňa 21.12.2001 ministerka pre správu a privatizáciu národného majetku listom č. KM/1512/2001 informovala ministra výstavby a regionálneho rozvoja o tejto skutočnosti. Následne sa na MSPNM SR uskutočnilo zasadnutie odbornej komisie pre výber nadobúdateľa privatizovaného majetku, ktorá predložené ponuky posúdila a odporučila budúceho nadobúdateľa privatizovaného majetku.

V stanovisku Protimonopolného úradu SR zo dňa 03.01.2002  pod č. 5511/PMÚ SR/2002 sa uvádza, že z pohľadu ochrany hospodárskej súťaže Protimonoloný úrad odporúča privatizáciu majetku štátnej príspevkovej organizácie Ústav vzdelávania a služieb, so sídlom 
-3-
Bárdošova 33, 833 12 Bratislava navrhovanou metódou priameho predaja záujemcovi, ktorý bude vybratý odbornou komisiou MSPNM SR z viacerých záujemcov evidovaných na MSPNM SR.

3.  Konkurenčné privatizačné projekty a podnety

Na privatizáciu príspevkovej organizácie Ústav vzdelávania a služieb, Bratislava boli podané nasledovné podnety:

1/	Maximilián Mucha – IZOSTAV, Holíčska 17, 851 05 Bratislava
	18. 05. 2001

2/	Ing. Jaroslav Vincej, Tr. SNP 84/10, 040 11 Košice
	21. 05. 2001

3/	MIKOMAT spol. s r.o., Furdekova 2, P.O.BOX 4, 850 05 Bratislava 55
	Jozef Korček, riaditeľ
	28. 05. 2001

4/	Inštitút marketingových a sociálnych štúdií, s.r.o., Fedinova 5, 851 01 Bratislava, 
	Ing. Jaroslav Molčan, konateľ
	02. 08. 2001

5/	Ústav vzdelávania a služieb, s.r.o.,  Bárdošova 33, 833 12 Bratislava
	15. 08. 2001

6/	Servis stavebným podnikateľom, spol. s r.o., Záhradnícka 46, 825 20 Bratislava
	05. 10. 2001

7/	Servis stavebným podnikateľom, spol. s r.o., Banská Bystrica
	/ navrnutý na nadobúdateľa  Ministerstvom výstavby a regionálneho rozvoja SR, 
	  nepredložil podnet /

8/	R 2, spol. s r.o., Šafarikovo nám. 2, 811 02 Bratislava, Robert Rudinský, konateľ
	04.12.2001

9/	INREQ, spol. s r.o., Františkánske nám. 3, 811 01 Bratislava, Silvia Szoekeová, 
	konateľka, 09.01.2002

Trhové ohodnotenie vykonala znalecká organizácia ÚEOS-Komercia, a. s., Ružová dolina 27, 824 69 Bratislava,  v termíne september 2001, znalecký posudok č. 19-206/400/01.
4.	Postup posudzovania privatizačného projektu
 Základný privatizačný projekt bol predložený zriaďovateľom na MSPNM SR dňa 30.04.2001. Na MSPNM SR bol prerokovaný v pracovnej komisii dňa 17.12.2001 s odporúčaním privatizovať majetok štátnej príspevkovej organizácie priamym predajom záujemcovi, ktorý bude vybraný vo výberovom konaní. 

-4-
MSPNM SR listami zo dňa 18.12.2001 oslovilo známych záujemcov o privatizovaný majetok so žiadosťou o doplnenie podnetu v termíne do 31.01.2002. V stanovenom termíne predložili dodatok 4 záujemcovia:
-	Inštitút marketingových a sociálnych štúdií, s.r.o., Bratislava
-	Servis stavebným podnikateľom spol. s r.o., Bratislava
-	Ústav vzdelávania a služieb, s.r.o., Bratislava
-	MIKOMAT spol. s r.o., Bratislava

Komisia pre výber nadobúdateľa privatizovaného majetku dňa 04.02.2002  posúdila predložené návrhy z hľadiska splnenia požadovaných kritérií pre výber nadobúdateľa privatizovaného majetku s nasledovným vyhodnotením predložených ponúk:

Záujemca: Inštitút marketingových a sociálnych štúdií, s.r.o., nesplnil podmienky a kritériá výberového konania.
Záujemca síce predložil platný výpis z Obchodného registra ako aj stratégiu rozvoja firmy, nepredložil však návrh kúpnej ceny a jej finančné krytie, čím vlastne nesplnil základné kritériá výberového konania.
Záujemca:  Servis stavebným podnikateľom spol. s r.o., splnil podmienky a kritériá výberového konania s výhradou
Záujemca navrhol kúpnu cenu vo výške 24,0 mil. Sk s úhradou v jednej splátke v roku 2002, ktorú však považovala komisia za príliš miernu vo vzťahu k bilančnému oceneniu majetku. Záujemca predložil aktuálny doklad o identifikácii spoločnosti ako aj podnikateľský zámer, avšak bolo by potrebné predložiť nový doklad o finančnom krytí, ako aj čestné prehlásenie o zdroji peňažných prostriedkov, nakoľko tieto doklady boli navzájom v rozpore. Finančné prostriedky na úhradu kúpnej ceny mala požičať spoločnosť Dopravstav, a.s., ale záujemca v dokladoch uvádzal, že budú poskytnuté z pôžičiek členských organizácií. 
Záujemca:  Ústav vzdelávania a služieb, s.r.o., splnil všetky požadované kritériá výberového konania
Záujemca navrhol najvyššiu kúpnu cenu z predložených ponúk, a to 40,0 mil. Sk s dobrými platobnými podmienkami a vierohodnými dokladmi o finančnom krytí celej kúpnej ceny. Všetky ostatné požadované doklady spĺňali kritériá výberového konania. Výberová komisia osobitne kladne zhodnotila predložený podnikateľský zámer, ktorý bol spracovaný zo strany záujemcu na vysokej odbornej úrovni.
Záujemca: MIKOMAT spol. s r.o. nesplnil podmienky a kritériá výberového konania
Záujemca predložil návrh kúpnej ceny vo výške 24,0 mil. Sk. Nepredložil však doklad o finančnom krytí, čím neboli z jeho strany splnené základné náležitosti predloženej ponuky. Taktiež  ponuka postrádala kvalifikovaný podnikateľský zámer. 

-5-
Komisia pre výber nadobúdateľa privatizovaného majetku po posúdení všetkých návrhov z hľadiska požadovaných kritérií odporučila ako budúceho nadobúdateľa privatizovaného majetku štátnej príspevkovej organizácie Ústav vzdelávania a služieb, Bárdošova 33, 833 12 Bratislava obchodnú spoločnosť Ústav vzdelávania a služieb, s.r.o., Bárdošova 33, 833 12 Bratislava. 

Pri svojom odporúčaní vychádzala komisia z nasledovných skutočností:
Spoločnosť Ústav vzdelávania a služieb, s.r.o., Bárdošova 33, 833 12 Bratislava splnila ako jediná všetky podmienky výberového konania bez výhrad a navrhla za nadobudnutie predmetnej organizácie najvyššiu kúpnu cenu, pričom kúpna cena bude zo strany tejto spoločnosti uhradená  v jednej splátke v termíne do 30 dní od uzatvorenia kúpnej zmluvy.
Spoločnosť predložila vysoko  odborne spracovaný a reálny podnikateľský zámer a zaväzuje sa zachovať pôvodný predmet činnosti privatizovaného subjektu Ústavu vzdelávania a služieb a ďalej rozvíjať jeho kvalitatívnu a kvantitatívnu úroveň.
Konateľka spoločnosti Ústavu vzdelávania a služieb, s.r.o. menovala súčasnú riaditeľku príspevkovej organizácie Ústavu vzdelávania  a služieb, Bárdošova 33, 833 12 Bratislava   do funkcie riaditeľky, čo dáva predpoklad kvalitného riadenia tejto organizácie aj v budúcnosti.

Z á v e r

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii štátnej príspevkovej organizácie Ústav vzdelávania a služieb, Bárdošova 33, 833 12 Bratislava priamym predajom spoločnosti Ústav vzdelávania a služieb, s.r.o., Bárdošova 33, 833 12 Bratislava.